બનાવની વાત વાયુવેગે ફેલાતાની સાથે છત્રાલ સહિત કલોલ શહેરમાં કોમી તંગદિલી વણસે તેવો માહોલ સર્જાયો હતો. બીજા દિવસે સોમવારે સવારે કલોલ સિવિલ હોસ્પિટલમાં મૃતકની પીએમ વિધિ થઇ રહી હતી ત્યારે સેંકડો લોકોના ટોળા ઉમટી પડ્યા હતાં. પોલીસ દ્વારા તમામ સાત હુમલાખોર તત્વોની ધરપકડ ના થાય ત્યાં સુધી પરિવારજનોએ લાશનો કબજો લેવા ઇનકાર કરી દીધો હતો. તેના કારણે મામલો વધુ પેચિદો થયો હતો. અંતે સરકારે તમામ સાત આરોપીઓ સામે કાર્યવાહીની ખાતરી આપતાં અંતિમક્રિયા થઈ હતી. આ કેસમાં છ આરોપીઓ પકડાયા છે, પંરતુ મોહીનુરહક ઉર્ફે કાલુમીયાં ફકીરમહમદ સૈયદની ધરપકડ હજુ બાકી છે. માથાભારે વ્યક્તિ તરીકે ઓળખાતા કાલુમીયાંને ઝડપી લેવા માટે સમગ્ર જિલ્લાની પોલીસ દ્વારા સંયુક્ત પ્રયાસ હાથ ધરવામાં આવ્યા છે.